Číslo spisu: NBS1-000-076-547

Číslo záznamu: 100-000-453-543

Dátum: 17.01.2023

**VYSVETLENIE**

informácií uvedených v oznámení o súťaži návrhov, v súťažných podmienkach alebo v inej sprievodnej dokumentácii podľa § 48 zákona č. 343/2015 Z. z. o verejnom obstarávaní   
a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Vyhlasovateľovi, Národnej banke Slovenska so sídlom Imricha Karvaša 1, 813 25 Bratislava (ďalej len „vyhlasovateľ“), bola dňa 15.01.2023 prostredníctvom elektronického prostriedku, komunikačného rozhrania systému JOSEPHINE, doručená žiadosť o vysvetlenie informácií uvedených v súťažných podmienkach v súťaži návrhov s názvom „Trvalé záložné pracovisko Národnej banky Slovenska Kremnica“ uverejnenej v Úradnom vestníku č. EÚ/S 216 dňa 09.11.2022 pod číslom 2022/S 216-620303 a vo Vestníku verejného obstarávania č. 241/2022 dňa 10. 11. 2022 pod číslom 47339-MNA (ďalej len „žiadosť o vysvetlenie“).

Po podrobnom oboznámení sa so žiadosťou o vysvetlenie Vám vyhlasovateľ v súlade s ustanovením § 48 zákona o verejnom obstarávaní poskytuje nasledujúce vysvetlenie:

**Otázka č. 5:**

Pre objekt v krízovej prevádzke TZP je požadovaných 92 pracovných miest pre havarijný tím.   
V navrhovanom objekte je plánovaných 66 lôžok a pracovísk priamo na izbách a počíta sa so 16 lôžkami v Angyalovom dome pre pracoviská zriadené v multifunkčnej sále. Ubytovanie 10 pracovníkov kancelárie manažmentu NBS má byť vyriešené v areály NBS, alebo môžu zamestnanci na svoje pracovisko v krízovej prevádzke TZP dochádzať?

**Odpoveď:**

V súvislosti s funkciou trvalého záložného pracoviska treba počítať so zriadením pracovných miest pre zamestnancov havarijného tímu. Pracovné miesta budú umiestnené na izbách (66 miest), v multifunkčnej miestnosti (16 miest) a v miestnosti pre manažment NBS a krízový štáb (10 miest). V navrhovanom objekte je nutné počítať s ubytovacou kapacitou 66 osôb. **Ubytovanie manažmentu NBS nad rámec stanovenej ubytovacej kapacity nie je predmetom zadania**.

JUDr. Zora Vypušťáková

riaditeľka / Director

odbor hospodárskych služieb /

Administration and Public Procurement Department